**Eliberare**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eliberare

...

Iar dacă voi pleca, cine va ști oare,

C-am fost prin lumea asta trecător

Și precum vântul eternul călător,

Am furat de-aici parfum de floare?

...

Ce-i pasă lumii dacă trăiesc sau mor,

Sau câtă umbră am făcut sub soare?

Eu mă voi pierde tăcut în depărtare,

De întreaga lume, total nepăsător!

...

Și voi pleca, chemat de-același dor,

Ce m-a pătruns la trista ta plecare

Și fi-voi fericit în liberul meu zbor,

Că mi s-a sfârșit această așteptare!

...

Și ne vom bucura scumpul meu odor,

Că am scăpat și eu din închisoare!